Други римски грађански рат или Други Сулин грађански рат се водио између 83. п. н. е. и 82. п. н. е. у Римској републици између оптимата на челу са Луцијем Корнелијем Сулом те популара на челу с Гајем Маријем Млађим. Представљао је наставак првог грађанског рата 88. п. н. е. - 87. п. н. е. завршеног привременом Сулином победом над популарима који су, користећи његов одлазак у Први митридатски рат, преузели власт у Риму и прогласили га одметником. Сула се, након победе с Митридатом, с војском искрцао у Италији, поразио популаре, прогласио се диктатором и завео страховладу. Део популара је краће време наставио пружати у отпор у провинцијама, али се најдуже одржао Квинт Серторије у Хиспанији чији је устанак угушен тек 72. п. н. е. Овај се сукоб често наводи као део шире целине - Сулиног односно Првог римског грађанског рата.